אתי ביטון, "סיר לשבת"
מתכון של אתי ביטון מבית שאן.
לשים יחד היטב את כל מרכיבי תערובת הבשר.
מקמחים את הביצים הקשות.
עוטפים את הביצים הקשות בתערובת הבשר: משטחים בשר על כף היד, מניחים את הביצה המקומחת במרכז כף היד וסוגרים על הביצה את האגרוף עם הבשר. מהדקים את הבשר לביצה (עובי ציפוי הבשר צריך להיות כ-1/2 ס"מ). אפשר לעטוף את הביצים בשיטה של אתי: פורשים פלסטיק נצמד על משטח העבודה, משטחים עליו את הבשר, מניחים במרכז את הביצה ונעזרים ביריעת הפלסטיק כדי לעטוף את הביצה.
טובלים כל כדור בשר ממולא בביצה טרופה ולאחר מכן בפירורי לחם.
מחממים שמן לטיגון עמוק. מטגנים את כדורי הבשר הממולאים עד להזהבה יפה.
בהגשה כדאי לחצות את הכדורים, או לפחות את חלקם.